  Виталий Пронин Тылпу кузёяськиз ог 2 гектар вылын. 5-тӥ мае МИ-8 вертолёт 10 пол инме ӝутскылӥз, Пугачёво котыре 300 тонна пала ву кисьтӥз. Горд атасэн нюръяськизы 148 тылпу кысӥсьёс но сапёръёс, поттэмын вал 28 техника.4-тӥ мае 17 час котырын Пичи Пурга ёросысь Пугачёвоын нош ик пуштылэм куараос шуккиськизы. Каргуртлэсь 2 километр кемын - военной частьын - кӧс турын-куар ӝуаны кутскиз. Таин сэрен 2011-тӥ арын пуштылонъёс бере кылем-мылем снарядъёс тачыртыны ӧдъязы. Тылпуэз нырысь-валысь кысыны выризы сапёръёс. Таос татын пуштылымтэ ож тӥрлыкез утачало вылэм. Кужымзы ӧз тырмы - тылпу уката аляз. Ӝуаз Нюлэс хозяйствоя министерстволэн машинаез. Пусъёно: 2011-тӥ арын кышкыт учыр луэм бӧрсьы ож тӥрлыкез утялтон 2014-тӥ арын йылпумъяськыны кулэ вал ини. Туннэ Пугачёвоын утилизациен выре Екатеринбургысь «Вторметалл» огазеяськон. - Та уж туж дыг-мог мынэ, - Пугачёвое ветлыса, ивортӥз Удмурт Республикалэн Тӧроез Александр Соловьёв. - Ог 400 гектарез пуштылӥсь арбериослэсь чылкытатоно. Та уж борды гижысь-пиньысь басьтӥськоно. Кулэ луиз ке, вазиськомы Россиысь обороная министрлы но. Весь пуштылонъёслэсь кышкаса улыны уг яра! Республикалэн Тӧроез Пичи Пурга школае кожылӥз. Отын дышетскись пиналъёслы ивортӥз: кышканы муг ӧвӧл. Тылпу кысэмын. Озьы ке но эвакуацилы автобусъёс дасесь сылӥзы ик. Тылпу кузёяськиз ог 2 гектар вылын. 5-тӥ мае МИ-8 вертолёт 10 пол инме ӝутскылӥз, Пугачёво котыре 300 тонна пала ву кисьтӥз. Горд атасэн нюръяськизы 148 тылпу кысӥсьёс но сапёръёс, поттэмын вал 28 техника. Та вакытэ кышкыт интыез син улазы сак возё полициын ужасьёс, тылпу кысӥсьёс но сапёръёс. Ма пумысен тылпу гомӟиз - туннэ тодмо ӧвӧл на. Та юанэз-сэрттоз пертчоз республикаысьтымы Прокуратура. Ольга Корепанова Туспуктэм: vk.com  Теги: Пугачёво тылпу ужпум  